ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่องหลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง อาศัยอำนาจตามความในมาตรา ๗ วรรคหนึ่ง (๑)และวรรคสอง แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐คณะกรรมการนโยบายการจัดซื้อจัดจ้างและการบริหารพัสดุภาครัฐ จึงออกประกาศไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรงข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้การจัดซื้อจัดจ้างที่เกี่ยวกับการพาณิชย์โดยตรง หมายความว่าการจัดซื้อจัดจ้างเพื่อการดำเนินกิจกรรมที่มีลักษณะเป็นการผลิต จำหน่ายหรือให้บริการเพื่อแสวงหารายได้ หรือเป็นการดำเนินกิจกรรมที่ต้องมีการแข่งขันกับภาคเอกชนประกอบด้วย(๑) ธุรกิจหลัก ได้แก่ธุรกิจหรือกิจการที่เป็นภารกิจตามวัตถุประสงค์ของการจัดตั้งรัฐวิสาหกิจนั้น ๆตามกฎหมายหรือมติคณะรัฐมนตรี(๒) ธุรกิจเสริม ได้แก่ ธุรกิจหรือกิจการที่เกี่ยวเนื่องกับธุรกิจหลักอันเป็นประโยชน์แก่การดำเนินการให้กับรัฐวิสาหกิจนั้นๆข้อ ๔การจัดซื้อจัดจ้างที่เกี่ยวกับการพาณิชย์โดยตรง ประกอบด้วย ๙ สาขาดังต่อไปนี้(๑) สาขาพลังงาน(๒) สาขาสื่อสาร(๓) สาขาขนส่ง(๔) สาขาสาธารณูปการ(๕) สาขาเกษตร(๖) สาขาทรัพยากรธรรมชาติ(๗) สาขาอุตสาหกรรมและพาณิชยกรรม(๘) สาขาสังคมและเทคโนโลยี(๙) สาขาสถาบันการเงินข้อ ๕ประเภทของการจัดซื้อจัดจ้างพัสดุตามบัญชีเอกสารแนบท้ายประกาศนี้ เป็นการจัดซื้อจัดจ้างที่เกี่ยวกับการพาณิชย์โดยตรงตามข้อ ๓ข้อ ๖การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรงตามข้อ ๕รัฐวิสาหกิจนั้นต้องดำเนินการออกกฎหรือระเบียบที่เกี่ยวกับการจัดซื้อจัดจ้างและการบริหารพัสดุตามหลักเกณฑ์และแนวทางแห่งพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ โดยอย่างน้อยต้องมีหลักการตามมาตรา ๘ วรรคหนึ่ง และข้อ ๘ภายในหนึ่งร้อยแปดสิบวันนับแต่วันที่ประกาศนี้ใช้บังคับการดำเนินการตามวรรคหนึ่งรัฐวิสาหกิจต้องส่งร่างกฎหรือระเบียบดังกล่าวให้คณะกรรมการนโยบายให้ความเห็นชอบก่อนเสนอผู้มีอำนาจในการออกกฎหรือระเบียบของรัฐวิสาหกิจนั้น ๆประกาศใช้บังคับต่อไปและให้ส่งกฎหรือระเบียบที่ได้ประกาศใช้บังคับแล้ว ให้คณะกรรมการนโยบายทราบด้วยข้อ ๗กรณีที่กฎหรือระเบียบเกี่ยวกับการจัดซื้อจัดจ้างของรัฐวิสาหกิจตามข้อ ๕ ได้กำหนดให้การจัดซื้อจัดจ้างโดยวิธีการใดต้องมีการรับฟังความคิดเห็นร่างขอบเขตของงานหรือรายละเอียดคุณลักษณะเฉพาะของพัสดุที่จะทำการจัดซื้อจัดจ้างและร่างเอกสารเชิญชวนจากผู้ประกอบการเพื่อให้เกิดความโปร่งใสในการดำเนินงานหรือกำหนดให้เผยแพร่ประกาศและเอกสารการจัดซื้อจัดจ้างในระบบเครือข่ายสารสนเทศของรัฐวิสาหกิจการดำเนินการทั้ง ๒ กรณีดังกล่าว ให้รัฐวิสาหกิจเผยแพร่ในระบบเครือข่ายสารสนเทศของกรมบัญชีกลางด้วยเว้นแต่ ไม่อาจดำเนินการได้และได้รับอนุมัติยกเว้นต่อคณะกรรมการนโยบายเป็นรายกรณีข้อ ๘การดำเนินการจัดซื้อจัดจ้างตามข้อ ๕คณะกรรมการความร่วมมือป้องกันการทุจริตอาจคัดเลือกโครงการดังกล่าวเพื่อเข้าร่วมโครงการความร่วมมือป้องกันการทุจริตในการจัดซื้อจัดจ้างภาครัฐได้ข้อ ๙ ให้หน่วยตรวจสอบภายในของรัฐวิสาหกิจตรวจสอบการจัดซื้อจัดจ้างโครงการหรืองานที่เกี่ยวกับการพาณิชย์โดยตรงตามข้อ๕ และให้คณะกรรมการตรวจสอบของรัฐวิสาหกิจดำเนินการสอบทานและกำกับดูแลการจัดซื้อจัดจ้างโครงการหรืองานที่เกี่ยวกับการพาณิชย์โดยตรงดังกล่าวหรือให้รัฐวิสาหกิจจัดให้มีมาตรการหรือระบบกำกับและตรวจสอบดูแลการจัดซื้อจัดจ้างโครงการหรืองานที่เกี่ยวกับการพาณิชย์โดยตรงตามข้อ๕ ทดแทนก็ได้ข้อ ๑๐การจัดซื้อจัดจ้างพัสดุอื่นนอกเหนือจากที่กำหนดตามข้อ ๓ ถึงข้อ ๕ ให้รัฐวิสาหกิจขอทำความตกลงกับคณะกรรมการนโยบายเพื่อกำหนดประเภทการจัดซื้อจัดจ้างพัสดุที่เป็นการพาณิชย์โดยตรงตามมาตรา๗ (๑) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ได้เป็นรายกรณีประกาศ ณ วันที่ ๖ ธันวาคม พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังประธานกรรมการนโยบายการจัดซื้อจัดจ้างและการบริหารพัสดุภาครัฐ[เอกสารแนบท้าย]๑.บัญชีเอกสารแนบท้ายประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง ลงวันที่ ๖ เดือนธันวาคม พ.ศ. ๒๕๖๐ (แก้ไขเพิ่มเติม ข้อ ๑.๒.๒ ข้อ ๑.๕.๒, เพิ่ม ข้อ ๒.๓.๒ ๔) ข้อ ๒.๔.๒๔), แก้ไขเพิ่มเติม ข้อ ๖.๑.๑)[๒](ดูข้อมูลจากภาพกฎหมาย) ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง (ฉบับที่๒)[๓]ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/จัดทำ๒๒สิงหาคม ๒๕๖๑[๑]ราชกิจจานุเบกษา เล่ม ๑๓๔/ตอนพิแศษ ๓๐๘ ง/หน้า ๑๑/๑๓ธันวาคม ๒๕๖๐[๒] ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง(ฉบับที่ ๒)[๓]ราชกิจจานุเบกษา เล่ม ๑๓๕/ตอนพิเศษ ๘๐ ง/หน้า ๒/๕ เมษายน ๒๕๖๑